- Zebur
- <
- 24
- >

24
24-küy •••• Perwerdigarning ghelibisi
1 Dawut yazghan küy: —
Perwerdigargha mensüptur, jahan we uninggha tolghan hemme mewjudatlar;
Uninggha teelluqtur yer yüzi we uningda turuwatqanlarmu; ◘Mis. 19:5; Qan. 10:14; Ayup 41:3; Zeb. 50:12; Mat. 21:2-3; 1Kor. 10:26,28
2 Chünki jahanning ulini chongqur déngizlar üstige orunlashturup,
Yerni sular üstige ornatqan Udur.
3 Perwerdigarning téghigha kim chiqalaydu?
Uning muqeddes jayigha kim kirip turalaydu? ◘Zeb. 15:1; Yesh. 33:14,15
4 — Qolliri gunahtin pakiz, dili sap,
Quruq nersilerge telmürüp qarimighan,
Yalghan qesem qilmighan kishi kireleydu. ◼«Quruq nersilerge telmürüp qarimighan» — «quruq nersiler» butlarni körsitidu.
5 Bundaq kishi bolsa Perwerdigardin bextni,
Öz nijatliqi bolghuchi Xudadin heqqaniyliqni tapshuruwalidu we uni kötürüp yüridu; ◼«... tapshuruwalidu we uni kötüridu» — bu ikki péil ibraniy tilida birla péil bilen ipadilinidu.
6 Bu dewr Uni izdigüchi dewrdur,
Yeni Séning didaringni izdigüchiler, i Yaqupning Xudasi!
Sélah! ◼«...Yeni Séning didaringni izdigüchiler, i Yaqupning Xudasi!» — sözmusöz ibraniy tilida: «Yeni Séning didaringni izdigüchiler, i Yaqup!». Bu terjimisi toghra bolsa, «Yaqup» mushu yerdǝ Mesihni körsitidu.
Yene birxil terjimisi «Yeni Séning didaringni izdigüchiler bolghan Yaquptin ibarettur».
7 I qowuqlar, béshinglarni kötürünglar!
Keng échilinglar!
I menggülük ishikler, kötürülünglar!
Shuning bilen shan-sherep igisi Padishah kiridu! ◼«I qowuqlar, béshinglarni kötürünglar! Keng échilinglar! I menggülük ishikler, kötürülünglar!» — qedimki zamanlarda qowuqlar échilghanda yuqiridin kötürületti.
8 Shan-sherep igisi Padishah dégen kim?
U Perwerdigardur, u küchlük we qudretliktur!
Perwerdigar, jeng meydanida qudretliktur! ◘Mat. 21:10
9 I qowuqlar, béshinglarni kötürünglar!
Keng échilinglar!
I menggülük ishikler, béshinglarni kötürünglar!
Shuning bilen shan-sherep igisi Padishah kiridu!
10 Shan-sherep igisi Padishah dégen kim?
Samawiy qoshunlarning Serdari bolghan Perwerdigar bolsa, shan-sherep igisi Padishahtur!
Sélah! ◘Mat. 21:10

- Zebur
- <
- 24
- >

◘24:1 Mis. 19:5; Qan. 10:14; Ayup 41:3; Zeb. 50:12; Mat. 21:2-3; 1Kor. 10:26,28

◘24:3 Zeb. 15:1; Yesh. 33:14,15

◼24:4 «Quruq nersilerge telmürüp qarimighan» — «quruq nersiler» butlarni körsitidu.

◼24:5 «... tapshuruwalidu we uni kötüridu» — bu ikki péil ibraniy tilida birla péil bilen ipadilinidu.

◼24:6 «...Yeni Séning didaringni izdigüchiler, i Yaqupning Xudasi!» — sözmusöz ibraniy tilida: «Yeni Séning didaringni izdigüchiler, i Yaqup!». Bu terjimisi toghra bolsa, «Yaqup» mushu yerdǝ Mesihni körsitidu. Yene birxil terjimisi «Yeni Séning didaringni izdigüchiler bolghan Yaquptin ibarettur».

◼24:7 «I qowuqlar, béshinglarni kötürünglar! Keng échilinglar! I menggülük ishikler, kötürülünglar!» — qedimki zamanlarda qowuqlar échilghanda yuqiridin kötürületti.

◘24:8 Mat. 21:10

◘24:10 Mat. 21:10

© 2010 Mukeddes Kalam - Uyghur Bible Translation Committee