- Zebur
- <
- 2
- >

2
2-küy •••• Xudaning Mesihi barliq ellerni idare qilidu
1 Eller némishqa chuqan salidu?
Néme üchün xelqler bikardin-bikar suyiqest oylaydu? ◼«Eller némishqa chuqan salidu?» — Zeburdiki küylerde, «eller» yaki «yat eller» bolsa, Israil xelqidin bashqa herbir xelq-milletni körsitidu. ◘Ros. 4:25
2 Dunyadiki padishahlar sepke tizilip,
Emeldarlar qara niyet eyliship,
Perwerdigar we Uning Mesihi bilen qarshiliship: — ◼«Perwerdigar we Uning Mesihi» — «Mesih» mushu yerde, kona bir örp-adetke qaritilghan. Tewrattiki belgilimide, yéngi padishah tiklinish murasimida béshigha puraqliq zeytun méyi quyulatti. Bu «mesih qilish» («mesihlesh») dep atalghan. «Yeshaya» kitab, 61-babta «mesih qilish» dégen söz bolsa, kélidighan Qutquzghuchining wujudigha may emes, belki Muqeddes Roh quyulidighanliqini körsitidu. Mushu ayettimu oxshashla, «Mesih» Muqeddes Roh bilen «mesih qilin’ghan adem»ni körsitidu.
3 «Ularning cheklimilirini chörüwéteyli,
Ularning asaretlirini buzup tashlayli!» — déyishidu. ◼«Ularning cheklimilirini chörüwéteyli, Ularning asaretlirini buzup tashlayli!» — «Ular» «Xuda we Uning Mesihi»ni körsitidu.
4 Asmanda olturghuchi külidu,
Reb ularni mazaq qilidu;
5 Hem achchiqida ulargha sözlep,
Qehri bilen ularni wehimige sélip: —
6 «Özüm bolsam Zionda, yeni muqeddes téghimda,
Özüm mesih qilghan padishahni tiklidim». ◼«Zion.., yeni muqeddes téghim..» — «Zion téghi» Yérusalém we muqeddes ibadetxana bu tagh üstige qurulghan. «Zion» (yaki «Sion») eslide «körünerlik» dégen menide. U Xudaning Öz xelqige himaye bolghanliqigha simwol qilinidu. «Özüm mesih qilghan padishahni tiklidim» — yuqiridiki 2-ayettiki, «Mesih» toghrisidiki izahatni körüng.
Xuda teyinligen Mesih-Padishah söz qilidu
7 «Men ershtiki permanni jakarlaymenki,
Perwerdigar manga: —
«Sen Méning oghlum;
Özüm séni bügünki künde tughuldurdum; ◘Ros. 13:33; Ibr. 1:5; 5:5
8 Mendin sora, Men sanga miras bolushqa ellerni,
Teelluqung bolushqa yer yüzini chet-chetlirigiche bérimen; ◘Zeb. 22:27; 72:8
9 Sen tömür tayaq bilen ularni bitchit qiliwétisen;
Sapal chinini kukum-talqan qilghandek, sen ularni pare-pare qiliwétisen» — dédi». ◼«Sen tömür tayaq bilen ularni bitchit qiliwétisen» — yaki: «Sen tömür tayaq bilen ularni bashqurisen». ◘Weh. 2:27; 19:15
10 Emdi, hey padishahlar, hékmetlik bolunglar!
Jahandiki soraqchilar sawaq élinglar;
11 Perwerdigardin qorqush bilen uning xizmitide bolunglar;
Titrek ichide xushallininglar! ◼«Titrek ichide xushallininglar!» — bashqa birxil terjimisi: «titrek ichide yashanglar!».
12 Oghulning ghezipining qozghalmasliqi üchün,
Uni söyünglar;
Chünki uning ghezipi sella qaynisa,
Yolunglardila halak bolisiler;
Uninggha tayan’ghanlar neqeder bextliktur! ◼«Uni (Oghulni) söyünglar» — buning menisi belkim «Xudaning oghli bilen eplishiwélinglar». «Chünki uning ghezipi sella qaynisa...» — yene birxil terjimisi «Chünki uning ghezipi tézla qozghilidu...». ◘Zeb. 34:8; Pend. 16:20; Yesh. 30:18; Yer. 17:7; Rim. 9:33; 10:11; 1Pét. 2:6

- Zebur
- <
- 2
- >

◼2:1 «Eller némishqa chuqan salidu?» — Zeburdiki küylerde, «eller» yaki «yat eller» bolsa, Israil xelqidin bashqa herbir xelq-milletni körsitidu.

◘2:1 Ros. 4:25

◼2:2 «Perwerdigar we Uning Mesihi» — «Mesih» mushu yerde, kona bir örp-adetke qaritilghan. Tewrattiki belgilimide, yéngi padishah tiklinish murasimida béshigha puraqliq zeytun méyi quyulatti. Bu «mesih qilish» («mesihlesh») dep atalghan. «Yeshaya» kitab, 61-babta «mesih qilish» dégen söz bolsa, kélidighan Qutquzghuchining wujudigha may emes, belki Muqeddes Roh quyulidighanliqini körsitidu. Mushu ayettimu oxshashla, «Mesih» Muqeddes Roh bilen «mesih qilin’ghan adem»ni körsitidu.

◼2:3 «Ularning cheklimilirini chörüwéteyli, Ularning asaretlirini buzup tashlayli!» — «Ular» «Xuda we Uning Mesihi»ni körsitidu.

◼2:6 «Zion.., yeni muqeddes téghim..» — «Zion téghi» Yérusalém we muqeddes ibadetxana bu tagh üstige qurulghan. «Zion» (yaki «Sion») eslide «körünerlik» dégen menide. U Xudaning Öz xelqige himaye bolghanliqigha simwol qilinidu. «Özüm mesih qilghan padishahni tiklidim» — yuqiridiki 2-ayettiki, «Mesih» toghrisidiki izahatni körüng.

◘2:7 Ros. 13:33; Ibr. 1:5; 5:5

◘2:8 Zeb. 22:27; 72:8

◼2:9 «Sen tömür tayaq bilen ularni bitchit qiliwétisen» — yaki: «Sen tömür tayaq bilen ularni bashqurisen».

◘2:9 Weh. 2:27; 19:15

◼2:11 «Titrek ichide xushallininglar!» — bashqa birxil terjimisi: «titrek ichide yashanglar!».

◼2:12 «Uni (Oghulni) söyünglar» — buning menisi belkim «Xudaning oghli bilen eplishiwélinglar». «Chünki uning ghezipi sella qaynisa...» — yene birxil terjimisi «Chünki uning ghezipi tézla qozghilidu...».

◘2:12 Zeb. 34:8; Pend. 16:20; Yesh. 30:18; Yer. 17:7; Rim. 9:33; 10:11; 1Pét. 2:6

© 2010 Mukeddes Kalam - Uyghur Bible Translation Committee