- Chöl-bayawandiki seper
- <
- 25
- >

25
Israillarning Péorda éziqturulup buzuqluq qilishi
1 Israillar Shittimda turghan mezgilde, xelq Moab qizliri bilen buzuqluq qilishqa bérilip ketti. ◘Chöl. 31:16; 33:49 2 U qizlar Israillarni öz ilahlirigha atalghan qurbanliqlargha qatnishishqa chaqirdi; Israillarmu qurbanliqlardin yeydighan, ularning ilahlirigha birlikte choqunidighan boldi. ◘Zeb. 106:28; Hosh. 9:10 3 Israillar Baal-Péor bilen ene shu teriqide baghlinip ketkenliki üchün, Perwerdigarning Israillargha achchiqi qozghaldi. ◼«Baal» — butning ismi; «Baal-Péor» dégen söz Péor dégen jayni «alahide bashqurghan Baal»ni körsitidu. ◘Zeb. 106:29 4 Perwerdigar Musagha: —
Perwerdigarning qattiq ghezipi Israillargha chüshmisun üchün, xelqning emirlirining hemmisini tutup, ularni Méning aldimda aptapta ésip qoyghin, — dédi. ◘Qan. 4:3; Ye. 22:17
5 Shuning bilen Musa Israilning soraqchilirigha: — Siler bérip herbiringlar özünglarning Baal-Péor bilen baghlinip ketken ademlirini öltürüwétinglar, — dédi.
6 We Musa pütkül Israil jamaiti bilen jamaet chédirining derwazisi aldida yigha-zar qilip turuwatqanda, mana Israillardin bireylen kélip ularning köz aldidila Midiyaniy bir qizni öz qérindashlirining yénigha élip mangdi. 7 Kahin Harunning newrisi, Eliazarning oghli Finihas buni körüp, jamaet ichidin qopti-de, qoligha neyze élip, ◘Zeb. 106:30 8 héliqi Israil ademning arqisidin chédirning ichkirige kirip, qiz bilen ikkisining qarnigha neyze tiqiwetti. Israillar arisida tarqalghan waba ene shu chaghdila toxtidi. 9 Shu chaghda waba tégip ölgenler jemiy yigirme töt ming ademge yetkenidi. ◘1Kor. 10:8 10 Andin Perwerdigar Musagha mundaq dédi: —
11 — «Kahin Harunning newrisi, Eliazarning oghli Finihas Méni dep wapasizliqqa bolghan hesitimni öz hesiti bilip, Méning Israillargha bolghan ghezipimni yandurdi. Shunga gerche Men wapasizliqqa bolghan hesitimdin ghezeplen’gen bolsammu, Israillarni yoqitiwetmidim. ◘2Kor. 11:2 12 Shunga sen: — «Mana, Men uninggha öz aman-xatirjemlik ehdemni teqdim qilimen! ◘Zeb.106:31 13 Bu ehde uninggha we uning ewladlirigha tewe bolidighan menggülük kahinliq ehdisi bolidu, chünki u öz Xudasini dep wapasizliqqa heset qilip, Israillar üchün kefarǝt keltürdi» — dep jakarlighin».
14 Öltürülgen yeni héliqi Midiyaniy qiz bilen bille öltürülgen Israil ademning ismi Zimri bolup, Saluning oghli, Shiméon qebilisidiki bir jemetning emiri idi. 15 Öltürülgen Midiyaniy qizning ismi Kozbi bolup, Zurning qizi idi; Zur bolsa Midiyaniy bir qebilining bashliqi idi. 16 Perwerdigar Musagha: —
17 Sen Midiyaniylargha aram bermey zerbe bergin; ◘Chöl. 31:2 18-19 Chünki ular hiyle-mikir ishlitip silerge aram bermigen; Péordiki ishta, shundaqla ularning singlisi bolghan Midiyanning bir emirining qizi Kozbining ishidimu hiyle-mikir ishlitip silerni azdurghan, — dédi. Kozbi waba tarqalghan künide Péordiki ish sewebidin öltürüldi. ◘Weh. 18:6

- Chöl-bayawandiki seper
- <
- 25
- >

◘25:1 Chöl. 31:16; 33:49

◘25:2 Zeb. 106:28; Hosh. 9:10

◼25:3 «Baal» — butning ismi; «Baal-Péor» dégen söz Péor dégen jayni «alahide bashqurghan Baal»ni körsitidu.

◘25:3 Zeb. 106:29

◘25:4 Qan. 4:3; Ye. 22:17

◘25:7 Zeb. 106:30

◘25:9 1Kor. 10:8

◘25:11 2Kor. 11:2

◘25:12 Zeb.106:31

◘25:17 Chöl. 31:2

◘25:18-19 Weh. 18:6

© 2010 Mukeddes Kalam - Uyghur Bible Translation Committee