- Zebur
- <
- 57
- >

57
57-küy •••• Éghir künlerdiki étiqad
1 Neghmichilerning béshigha tapshurulup, «Halak qilmighaysen» dégen ahangda oqulsun dep, Dawut yazghan «Mixtam» küyi, (u Saul padishahtin qéchip, öngkürde yoshurunuwalghan chaghda yézilghan): —
I Xuda, manga shepqet körsetkeysen,
Manga shepqet körsetkeysen,
Chünki jénim Séni panahim qildi.
Mushu balayi’apet ötüp ketküche, qanatliring sayiside panah tapimen. ◼«Dawut yazghan «Mixtam» küyi» — «Mixtam» 16-küydiki izahatni körüng. «U Saul padishahtin qéchip, öngkürde yoshurunuwalghan chaghda yézilghan» — bu weqeler «1Sam.» 24-babta bayan qilinidu. ◘1Sam. 22:1; 24:4
2 Xudagha, yeni Hemmidin Aliy Bolghuchigha,
Özüm üchün hemmini orunlaydighan Tengrige nida qilimen;
3 U ershtin yardem ewetip méni qutquzidu;
Manga qarap nepsi yoghinap, méni qoghlawatqanlarni U reswa qilidu;
Sélah;
Xuda Öz méhir-shepqiti we heqiqitini ewetidu!
4 Jénim shirlar arisida qaldi;
Men nepisi yalqun kebi bolghanlar arisida yatimen!
Adem baliliri —
Ularning chishliri neyze-oqlardur,
Ularning tili — ötkür qilichtur!
5 I Xuda, ershlerdin yuqiri ulughlan’ghaysen,
Shan-sheriping yer yüzini qaplighay! ◘Zeb. 108:5
6 Ular qedemlirimge tor qurdi;
Jénim égilip ketti;
Ular méning yolumgha orek kolighanidi,
Lékin özliri ichige chüshüp ketti. ◘Zeb. 7:15-16; 9:16
7 Iradem ching, i Xuda, iradem ching;
Men medhiye naxshilarni éytip,
Berheq Séni küyleymen! ◘Zeb. 108:1-5
8 Oyghan, i rohim!
I neghme-sazlirim, oyghan!
Men seher quyashinimu oyghitimen! ◼«Oyghan, i rohim!» — bu ayettiki «rohim» ibraniy tilidiki «shan-sheripim» dégen sözning terjimsi. «Neghme-sazlirim!» ibraniy tilida «lira (rawabdek bir saz) we chiltar»ni bildüridu.
9 Men qowmlar arisida séni ulughlaymen, i Reb;
Eller arisida Séni küyleymen! ◘Zeb. 18:49; 22:22; 108:3
10 Chünki özgermes muhebbiting ershlerge yetküdek ulughdur;
Heqiqiting bulutlargha taqashti. ◘Zeb. 36:5-6; 108:4
11 I Xuda, ershlerdin yuqiri ulughlan’ghaysen,
Shan-sheriping yer yüzini qaplighay!

- Zebur
- <
- 57
- >

◼57:1 «Dawut yazghan «Mixtam» küyi» — «Mixtam» 16-küydiki izahatni körüng. «U Saul padishahtin qéchip, öngkürde yoshurunuwalghan chaghda yézilghan» — bu weqeler «1Sam.» 24-babta bayan qilinidu.

◘57:1 1Sam. 22:1; 24:4

◘57:5 Zeb. 108:5

◘57:6 Zeb. 7:15-16; 9:16

◘57:7 Zeb. 108:1-5

◼57:8 «Oyghan, i rohim!» — bu ayettiki «rohim» ibraniy tilidiki «shan-sheripim» dégen sözning terjimsi. «Neghme-sazlirim!» ibraniy tilida «lira (rawabdek bir saz) we chiltar»ni bildüridu.

◘57:9 Zeb. 18:49; 22:22; 108:3

◘57:10 Zeb. 36:5-6; 108:4

© 2010 Mukeddes Kalam - Uyghur Bible Translation Committee