- Zebur
- <
- 3
- >

3
3-küy •••• Seherdiki dua
1 Dawut öz oghli Abshalomdin qéchip yürgen künlerde yazghan küy: —
I Perwerdigar, méni qistawatqanlar neqeder köpiyip ketken,
Men bilen qarshilishiwatqanlar némidégen köp! ◼«Dawut öz oghli Abshalomdin qéchip yürgen künlerde...» — mushu weqe, «2Sam.» 15-18-babta xatirilen’gen. ◘2Sam. 15,16,17,18
2 Nurghunlar men toghruluq: —
«Xudadin uninggha héch nijat yoqtur!» déyishiwatidu.
Sélah! ◼«Xudadin uninggha héch nijat yoqtur!» — démisekmu, «nijat» «(Xudadin kelgen) qutquzush» dégenni bildüridu. «Sélah» — mushu söz belkim küy chalghan waqtida muzikidiki bir «pauza»ni körsitishi mumkin; shuning bilen uning: — «Toxta, oylan!» dégen imasi bolushi mumkin.
3 Biraq Sen, i Perwerdigar, etrapimdiki qalqandursen;
Shan-sheripim hem béshimni yöligüchidursen! ◼«Shan-sheripim hem béshimni yöligüchidursen!» — «méning shan-sheripim» dégen ibare ikki bisliq söz bolup, belkim: (1) Dawutning medhiyisining témisi Xuda Özidur; (2) Xudaning Dawutning öz Xudasi bolghanliqi, bu nahayiti pexirlik, shereplik ishtur, dégen ikki menini bildürüshi mumkin.
4 Awazim bilen men Perwerdigargha nida qilimen,
U muqeddes téghidin ijabet béridu.
Sélah.
5 Men bolsam yattim, uxlidim;
Oyghandim, chünki Perwerdigar manga yar-yölek bolidu. ◘Zeb. 4:8
6 Méni qorshap sep tüzgen tümenligen ademler bolsimu,
Men ulardin qorqmaymen! ◘Zeb. 27:3
7 I Perwerdigar, ornungdin tur!
Méni qutquz, i Xudayim!
Méning barliq düshmenlirimning testikige salghaysen;
Rezillerning chishlirini chéqiwetkeysen!
8 Nijatliq bolsa Perwerdigardindur;
Berikiting Öz xelqingde bolsun!
Sélah! ◘Pend. 21:31; Yesh. 43:11; Yer. 3:23; Hosh. 13:4; Weh. 7:10; 19:1

- Zebur
- <
- 3
- >

◼3:1 «Dawut öz oghli Abshalomdin qéchip yürgen künlerde...» — mushu weqe, «2Sam.» 15-18-babta xatirilen’gen.

◘3:1 2Sam. 15,16,17,18

◼3:2 «Xudadin uninggha héch nijat yoqtur!» — démisekmu, «nijat» «(Xudadin kelgen) qutquzush» dégenni bildüridu. «Sélah» — mushu söz belkim küy chalghan waqtida muzikidiki bir «pauza»ni körsitishi mumkin; shuning bilen uning: — «Toxta, oylan!» dégen imasi bolushi mumkin.

◼3:3 «Shan-sheripim hem béshimni yöligüchidursen!» — «méning shan-sheripim» dégen ibare ikki bisliq söz bolup, belkim: (1) Dawutning medhiyisining témisi Xuda Özidur; (2) Xudaning Dawutning öz Xudasi bolghanliqi, bu nahayiti pexirlik, shereplik ishtur, dégen ikki menini bildürüshi mumkin.

◘3:5 Zeb. 4:8

◘3:6 Zeb. 27:3

◘3:8 Pend. 21:31; Yesh. 43:11; Yer. 3:23; Hosh. 13:4; Weh. 7:10; 19:1

© 2010 Mukeddes Kalam - Uyghur Bible Translation Committee