- Zebur
- <
- 86
- >

86
86-küy •••• Yalghuzluqta, qiynalghan künde shapaet tilesh
1 Dawutning duasi:
Qulaq salghin, i Perwerdigar, manga jawab bergeysen;
Chünki men ézilgen we hajetmendurmen.
2 Jénimni saqlap qalghaysen,
Chünki men Sanga möminmen;
I Sen Xuda, Sanga tayan’ghan qulungni qutquzghaysen;
3 Manga méhir-shepqet körsetkeysen, i Reb,
Chünki men kün boyi Sanga nida qilimen.
4 Qulungning jénini shad qilghin,
Chünki jénim Sanga telmürüp qaraydu;
5 Chünki Sen méhriban, kechürümchan Reb Sen!
Özengge iltija qilghanlarning hemmisige zor méhir-muhebbet körsetküchidursen!
6 Méning duayimgha qulaq salghin, i Perwerdigar,
Yélinishlirimning sadasini anglighaysen;
7 Béshimgha kün chüshkende,
Men Sanga iltija qilimen,
Chünki Sen manga jawab bérisen. ◘Zeb. 18:6; 50:15; 55:16-17
8 Ilahlar arisida Séning tengdishing yoqtur, i Reb;
Qilghan ishliringningmu tengdishi yoqtur. ◼«Ilahlar arisida Séning tengdishing yoqtur, i Reb...» — bu ayet «ilahlar»ning heqiqiy mewjut ikenlikini étirap qilmaydu, elwette. ◘Qan. 3:24; Zeb. 136:4
9 Sen yaratqan barliq eller kélip séning aldingda sejde qilidu, i Reb,
Namingni ulughlaydu.
10 Chünki Sen nahayiti büyüksen,
Möjizilerni Yaratquchidursen;
Sen Xudadursen, yiganidursen.
11 Séning heqqaniyliqingda yürüxümde,
Öz yolungni manga ügetkeysen I Perwerdigar!
Naminggha hörmet-eyminishte bolushum üchün, qelbimni pütün qilghaysen. ◘Zeb. 25:4-5; 27:11; 119:33
12 Pütün qelbim bilen medhileymen Rebbim Hudani,
Ebedil’ebed ulughlaymen namingni.
13 Chünki méhir-muhebbiting chongkur bolghaghⱪa manga,
Tehtisaraning tegliridin qutquzisen jénimni.
14 I Xuda, qarshi chiqip tekebburlar ger manga,
Esheddiyler jamaiti almaqqa jénimni anga,
Hem közge ilmaydu Seni! ◘Zeb. 54:3-5
15 We lekin Rebbim rehimdil ⱨem shepqetlik Ilah bolghach,
Ne achchuqi kiler.
Méhir-muhebbet hem heqiqet-sadiqliqing téship turidu. ◘Mis. 34:6; Chöl. 14:18; Neh. 9:17; Zeb. 103:8; 145:8; Yo. 2:13
16 Halimgha baq, manga shepqet eyligin,
Öz qulunggha medet bérip,
Dédikingning oghlini qutquzghaysen!
17 Iltipatingning bishariti bolsun, déseng;
Düshmenlirimni xuni körüshi bilen shermende qil i Perwerdigar,
Herqachan hemdemde bolup könglümni alding. Manga öchmenlerning uni körüp xijil bolushi üchün,
Iltipatingni körsitidighan bir alametni manga körsetkin;
Chünki Sen Perwerdigar, manga yardem qilding,
Manga teselli bérip kelgensen.

- Zebur
- <
- 86
- >

◘86:7 Zeb. 18:6; 50:15; 55:16-17

◼86:8 «Ilahlar arisida Séning tengdishing yoqtur, i Reb...» — bu ayet «ilahlar»ning heqiqiy mewjut ikenlikini étirap qilmaydu, elwette.

◘86:8 Qan. 3:24; Zeb. 136:4

◘86:11 Zeb. 25:4-5; 27:11; 119:33

◘86:14 Zeb. 54:3-5

◘86:15 Mis. 34:6; Chöl. 14:18; Neh. 9:17; Zeb. 103:8; 145:8; Yo. 2:13

© 2010 Mukeddes Kalam - Uyghur Bible Translation Committee