- Zebur
- <
- 143
- >

143
143-küy •••• Rohim tügishey dep qaldi!
1 Dawut yazghan küy: —
Perwerdigar, duayimni anglighaysen;
Yélinishlirimgha qulaq salghaysen;
Heqiqet-sadaqitingde hem heqqaniyitingde manga jawab bergeysen.
2 Öz qulungni soraqqa tartishqa turmighaysen;
Chünki neziringde tiriklerning héchbiri heqqaniy ispatlanmaydu. ◘Rim. 3, 4; Gal. 3, 4
3 Chünki düshmen jénimgha ziyankeshlik qilmaqta,
U hayatimni depsende qildi;
Méni xuddi ölgili uzun bolghanlardek,
Qarangghu jaylarda turushqa mejbur qilidu.
4 Shunga rohim ichimde tügishey dep qaldi;
Ichimde qelbim sundi.
5 Men qedimki künlerni esleymen;
Séning barliq qilghanliring üstide séghinip oylinimen;
Qolliring ishligenlirini xiyalimdin ötküzimen. ◘Zeb. 77:5-12
6 Qollirimni Sanga qarap sozup intilimen;
Jénim changqighan zémindek Sanga teshnadur.
Sélah.
7 Manga tézdin jawab bergeysen, i Perwerdigar;
Rohim halidin kétidu;
Didaringni mendin yoshurmighaysen;
Bolmisa men hanggha chüshidighanlardek bolimen.
8 Méhir-muhebbitingni tang seherde anglatqaysen;
Chünki tayan’ghinim Sen;
Méngishim kérek bolghan yolni manga bildürgeysen;
Chünki jénim Sanga telmürüp qaraydu; ◘Zeb. 25:1
9 Méni qutuldurghaysen, i Perwerdigar, düshmenlirimdin;
Bashpanah izdep Séning yéninggha qachimen.
10 Öz iradengge emel qilishimgha méni ögetkeysen;
Chünki Sen méning Xudayimdursen;
Séning méhriban Rohing méni tüptüz zéminda yétekligey; ◼«...méni tüptüz zéminda yétekligey» — yaki «..méni tüz köngüllerning zéminida yétekligey», «...méni diyanetlik zéminda yétekligey».
11 Öz nam-shöhriting üchün méni janlandurghaysen, i Perwerdigar;
Öz heqqaniyitingde jénimni awarichiliktin azad qilghaysen.
12 Hem méhir-shepqitingde düshmenlirimni üzüp tashliwetkeysen;
Jénimni xar qilghanlarning hemmisini halak qilghaysen;
Chünki men Séning qulungdurmen. ◘Zeb. 86:14-16; 116:16

- Zebur
- <
- 143
- >

◘143:2 Rim. 3, 4; Gal. 3, 4

◘143:5 Zeb. 77:5-12

◘143:8 Zeb. 25:1

◼143:10 «...méni tüptüz zéminda yétekligey» — yaki «..méni tüz köngüllerning zéminida yétekligey», «...méni diyanetlik zéminda yétekligey».

◘143:12 Zeb. 86:14-16; 116:16

© 2010 Mukeddes Kalam - Uyghur Bible Translation Committee