- Zebur
- <
- 138
- >

138
138-küy •••• Shepqetke rehmetler
1 Dawut yazghan küy: —
Pütün qelbim bilen Sanga teshekkür éytimen;
Barliq ilahlar aldida Séni küyleymen. ◼«Barliq ilahlar aldida Séni küyleymen» — «ilahlar» toghruluq 95:3 we izahatini körüng.
2 Pak-muqeddeslikingning ibadetxanisigha qarap bash urimen,
Özgermes muhebbiting hem heqiqet-sadaqiting üchün namingni tebrikleymen;
Chünki Sen pütün nam-shöhritingdinmu bekrek, wedengde turidighiningni ulugh qilghansen. ◼«Chünki Sen pütün nam-shöhritingdinmu bekrek, wedengde turidighiningni ulugh qilghansen» — bashqa birxil terjimisi: «chünki Sen Öz nam-shöhriting hem wedengni hemmidin üstün qilding». Lékin bizningche menisi shuki, Xudagha nisbeten öz wediside turush hetta nam-shöhritidin yuqiri turidu.
3 Sanga nida qilghan künide, manga jawab bergensen;
Jénimgha küch kirgüzüp, méni righbetlendürgensen.
4 Aghzingdiki sözlerni anglighanda, i Perwerdigar,
Jahandiki barliq shahlar Séni medhiyileydu;
5 Ular Perwerdigarning yollirida yürüp naxsha éytidu,
Chünki ulughdur Perwerdigarning shan-sheripi.
6 Chünki Perwerdigar aliydur;
Biraq U hali boshlargha nezer salidu;
Tekebbularni bolsa U yiraqtin tonup yétidu. ◘Zeb. 113:4-7
7 Zulmet-musheqqetler arisida mangghan bolsammu,
Sen méni janlandurisen;
Düshmenlirimning ghezipini tosushqa qolungni uzartisen,
Ong qolung méni qutquzidu.
8 Perwerdigar manga tewe ishlarni pütküzidu;
Méhir-muhebbiting, i Perwerdigar, menggülüktur;
Öz qolliring yasighanni tashlap ketmigeysen!

- Zebur
- <
- 138
- >

◼138:1 «Barliq ilahlar aldida Séni küyleymen» — «ilahlar» toghruluq 95:3 we izahatini körüng.

◼138:2 «Chünki Sen pütün nam-shöhritingdinmu bekrek, wedengde turidighiningni ulugh qilghansen» — bashqa birxil terjimisi: «chünki Sen Öz nam-shöhriting hem wedengni hemmidin üstün qilding». Lékin bizningche menisi shuki, Xudagha nisbeten öz wediside turush hetta nam-shöhritidin yuqiri turidu.

◘138:6 Zeb. 113:4-7

© 2010 Mukeddes Kalam - Uyghur Bible Translation Committee