- Ibraniylargha
- <
- 5
- >

5
1 Her qétimliq bash kahin insanlar arisidin tallinip, xelqqe wakaliten Xudagha xizmet qilishqa, yeni xelqning atighan hediyelirini we gunahlar üchün qilghan qurbanliqlirini Xudagha sunushqa teyinlinidu. 2 Uning hertereplep ajizliqliri bolghachqa, bilimsizler we yoldin chetnigenlerge mulayimliq bilen muamile qilalaydu. 3 Shu ajizliqi üchün u xelqning gunahliri hésabigha qurbanliq sun’ghandek, öz gunahliri üchünmu qurbanliq sunushqa toghra kélidu. ◘Law. 9:7; 16:6; Ibr. 7:26. 4 Héchbir kishi bu shereplik mertiwini özlükidin almaydu, peqet Harun’gha oxshash, Xuda teripidin chaqirilghandila uni alidu. ◼«Héchbir kishi bu shereplik mertiwini özlükidin almaydu, peqet Harun’gha oxshash, Xuda teripidin chaqirilghandila uni alidu» — «Mis.» 28:1de xatirilen’gendek, Xuda Musa peyghemberge akisi Harunni Israillarning tunji bash kahini qilip teyinlesh heqqide emr bergen. Harun Lawiy qebilisidin idi. ◘Mis. 28:1; 1Tar. 23:13; 2Tar. 26:16. 5 Xuddi shuningdek Mesihmu bash kahin mertiwisige Özini ulughlap özlükidin érishken emes, belki Uni ulughlighuchi Xuda Özi idi; U Uninggha: —
«Sen Méning Oghlumdursen, bügün Men Séni tughdurdum» dégen. ◼«Sen Méning Oghlumdursen, bügün Men Séni tughdurdum» — «Zeb.» 2:7. ◘Zeb. 2:7; Ros. 13:33; Ibr. 1:5.
6 U muqeddes yazmilarning yene bir yéride Uninggha: —
«Sen ebedil’ebedgiche Melkizedekning tipidiki bir kahindursen» dégen. ◼«Melkizedekning tipidiki bir kahin..» — «Melkizedek» toghruluq 7-bab 1-2-ayetlerge qaralsun. Melkizedek özi «Yar.» 14-babta körünidu. «Sen ebedil’ebedgiche Melkizedekning tipidiki bir kahindursen» — «Zeb.» 110:4. ◘Zeb. 110:4; Ibr. 7:17.
7 Mesih yer yüzidiki künlerde, Özini ölümdin qutquzuwélishqa qadir Bolghuchigha qattiq nidalar we köz yashliri bilen dua-tilawetler we yilinishlarni kötürdi. Uning ixlasmenlikidin dualiri ijabet qilindi. ◼«Mesih yer yüzidiki künlerde...» — grék tilida «Mesih ette turghan künlerde...» bilen bildürülidu. ◘Mat. 26:39; 27:46,50; Yuh. 17:1. 8 Gerche U Xudaning Oghli bolsimu, azab chékishliri arqiliq itaetmen bolushni ögendi. ◘Fil. 2:6. 9 U mana mushundaq mukemmel qilin’ghan bolghachqa, barliq Özige itaet qilghuchilargha menggülük nijatni barliqqa keltürgüchi bolup, ◼«menggülük nijatni barliqqa keltürgüchi bolup,...» — «barliqqa keltürgüchi» dégen ibare grék tilida «yol bashlighuchi» hem «ul salghuchi» dégen yene ikki meninimu teng bildüridu. 10 Xuda teripidin «Melkizedekning kahinliq tüzümi tertipide bash kahin» dep jakarlandi. ◼«U (Mesih)... Xuda teripidin «Melkizedekning kahinliq tüzümi tertipide bash kahin» dep jakarlandi» — 7-bab -1-2-ayetlerge qaralsun. Melkizedek özi «Yar.» 14-babta körünidu.
Étiqadtin yanmasliqqa agahlandurush
11 Bu ish toghruluq éytidighan nurghun sözlirimiz bar, lékin qulaqliringlar pang bolup ketkechke, bularni silerge éniq chüshendürüsh tes. ◼«bu ish toghruluq...» — yaki «U toghruluq...» (yeni, Mesih heqte...). 12 Chünki siler alliburun telim bergüchi bolushqa tégishlik bolghan chaghdimu, emeliyette siler yenila Xudaning söz-kalamining asasiy heqiqetlirining néme ikenlikini bashqilarning yéngiwashtin ögitishige mohtajsiler; silerge yirik yémeklik emes, belki yenila süt kérektur. ◘1Kor. 3:1, 2, 3.
13 Chünki peqet süt bilenla ozuqlinidighanlarning bowaqtin perqi yoqtur, ular heqqaniyet kalamigha pishshiq bolmighan ghoridur, xalas. 14 Biraq yémeklik bolsa yétilgenler, yeni öz ang-zéhinlirini yaxshi-yamanni perq étishke yétildurgenler üchündur.

- Ibraniylargha
- <
- 5
- >

◘5:3 Law. 9:7; 16:6; Ibr. 7:26.

◼5:4 «Héchbir kishi bu shereplik mertiwini özlükidin almaydu, peqet Harun’gha oxshash, Xuda teripidin chaqirilghandila uni alidu» — «Mis.» 28:1de xatirilen’gendek, Xuda Musa peyghemberge akisi Harunni Israillarning tunji bash kahini qilip teyinlesh heqqide emr bergen. Harun Lawiy qebilisidin idi.

◘5:4 Mis. 28:1; 1Tar. 23:13; 2Tar. 26:16.

◼5:5 «Sen Méning Oghlumdursen, bügün Men Séni tughdurdum» — «Zeb.» 2:7.

◘5:5 Zeb. 2:7; Ros. 13:33; Ibr. 1:5.

◼5:6 «Melkizedekning tipidiki bir kahin..» — «Melkizedek» toghruluq 7-bab 1-2-ayetlerge qaralsun. Melkizedek özi «Yar.» 14-babta körünidu. «Sen ebedil’ebedgiche Melkizedekning tipidiki bir kahindursen» — «Zeb.» 110:4.

◘5:6 Zeb. 110:4; Ibr. 7:17.

◼5:7 «Mesih yer yüzidiki künlerde...» — grék tilida «Mesih ette turghan künlerde...» bilen bildürülidu.

◘5:7 Mat. 26:39; 27:46,50; Yuh. 17:1.

◘5:8 Fil. 2:6.

◼5:9 «menggülük nijatni barliqqa keltürgüchi bolup,...» — «barliqqa keltürgüchi» dégen ibare grék tilida «yol bashlighuchi» hem «ul salghuchi» dégen yene ikki meninimu teng bildüridu.

◼5:10 «U (Mesih)... Xuda teripidin «Melkizedekning kahinliq tüzümi tertipide bash kahin» dep jakarlandi» — 7-bab -1-2-ayetlerge qaralsun. Melkizedek özi «Yar.» 14-babta körünidu.

◼5:11 «bu ish toghruluq...» — yaki «U toghruluq...» (yeni, Mesih heqte...).

◘5:12 1Kor. 3:1, 2, 3.

© 2010 Mukeddes Kalam - Uyghur Bible Translation Committee