- Pend-nesihetler
- <
- 11
- >

11
1 Yalghan taraza Perwerdigargha yirginchliktur;
Adil jing téshi Uni xursen qilar. ◘Law. 19:36; Qan. 25:13; Pend. 16:11; 20:10,23
2 Tekebburluq bilen birge shermendichilik egiship kéler;
Lékin danaliq kichik péillargha hemrah bolar. ◘Pend. 15:33; 16:18; 18:12
3 Toghrilarning semimiyliki özini yétekler;
Lékin kazzaplarning egriliki özini weyran qilar. ◘Pend. 13:6
4 Xudaning ghezep künide mal-dunyaning paydisi bolmas;
Lékin heqqaniyet ademni ölümdin qutquzar. ◘Pend. 10:2; Ez. 7:19; Zef. 1:18
5 Kamil ademning heqqaniyliqi özini tüz yolgha bashlar;
Yaman adem öz yamanliqidin yiqilar.
6 Durus ademlerning heqqaniyliqi özlirini qutquzar;
Lékin kazzaplar öz hiyle-neyringidin tutular.
7 Rezil adem ölse, uning ümidi yoqqa chiqar;
Gunahkarning ümidi axiri quruq qalar. ◼«Gunahkarning ümidi...» — bashqa birxil terjimisi, «Küchlüklerning ümidi...».
8 Heqqaniy adem qiyinchiliqtin xaliy qilinar;
Rezil adem uning ornigha tutular. ◘Zeb. 34:19; Pend. 21:18
9 Munapiqlar öz aghzi bilen yéqinini buzar;
Lékin heqqaniylar bilimi bilen qutquzular.
10 Heqqaniy adem ronaq tapsa, sheher xush bolar;
Rezil adem halak bolsa, xelq tentene qilar.
11 Toghrilarning beriket tileshliri bilen sheher gülliner;
Lékin rezillerning tili bilen weyran bolar.
12 Öz yéqinini sökidighan kishi — eqilsizdur;
Emma yorutulghan adem aghzini yighar.
13 Gep toshughuchi mexpiyetlerni ashkarilar;
Sadiq adem amanetke xiyanet qilmas.
14 Yolyoruq kem bolsa, el-yurt yiqilar;
Ulugh bir meslihetchi bolsa, el nijat tapar. ◼«Yolyoruq kem bolsa...» — bashqa birxil terjimisi, «Köp meslihetchiler bolsa,...». «...nijat tapar» — yaki «....bixeter turar». ◘1Pad. 12:1-20
15 Yatqa borun bolghan kishi ziyan tartmay qalmas;
Qol bériship képil bolushni yaman körgen kishining quliqi tinch bolar. ◼«Yatqa borun bolghan kishi ziyan tartmay qalmas» — 6:1 we izahatni körüng.
16 Shapaetlik ayal izzet-hörmetni qoldin bermes;
Zorawanlar bayliqni qoldin bermes.
17 Rehimdil öz-özige bext yaritar;
Rehimsiz öz ténini aghritar.
18 Yaman ademlerning alghan ish heqqi ularni aldar, beriketsiz bolar;
Emma heqqaniyet térighuchi adem emeliy in’am alar. ◼«Yaman ademlerning alghan ish heqqi ularni aldar, beriketsiz bolar» — ibraniy tilida «yaman ademning ish heqqi yalghan bolar».
19 Heqqaniyet ademge hayatliq tapquzar;
Yamanliqni közlep yüridighan kishi ölümge yüz tutar.
20 Niyiti buzuq kishi Perwerdigargha yirginchliktur;
Emma yoli diyanetlik kishiler uning xursenlikidur.
21 Qol tutushup birleshsimu, yamanlar jazagha tartilmay qalmas;
Lékin heqqaniylarning nesli nijat tapar. ◼«Qol tutushup birleshsimu,...» — bashqa birxil terjimisi: — «shübhisizki,...». ◘Pend. 16:5
22 Chirayliq emma tétiqsiz xotun,
Choshqining tumshuqigha altun halqa salghandektur.
23 Heqqaniylarning arzusi peqet yaxshi méwe élip kéler;
Yamanlarning kütkini ghezep-neprettur.
24 Biraw merdlerche tarqatsimu, gülliner;
Yene biraw bérishke tégishlikini ayisimu, peqet namratlishar.
25 Merd adem etliner;
Bashqilarni sugharghuchi özimu sughirilar. ◘Zeb. 112:9; 2Kor. 9:9
26 Ashliqni satmay bésiwalghan kishi elning lenitige uchraydu;
Lékin ashliqni sétip bergüchige beriket tiliner.
27 Yaxshiliqni izdep intilgen adem shapaet tapar;
Yamanliqni izdigen adem özi yamanliq körer. ◘Zeb. 7:16; 9:15,16; 10:2; 57:6
28 Öz mal-duniyasigha tayan’ghuchi yiqilar;
Heqqaniy kishi yopurmaqtek kökirer. ◘Zeb. 1:3, 4; 92:12-14
29 Öz öyige azarchiliq salghan kishi shamalgha miras bolar;
Eqilsiz adem aqilanining quli bolup qalar.
30 Heqqaniyning béridighan méwisi «hayatliq derixi»dur;
Dana kishi köngüllerni hayatliqqa mayil qilar. ◼«hayatliq derixi» — mushu yerde «hayatliq derixi» dégenlik, «Érem baghchisi»diki Adem’atimiz we Hawa’animizning behrimen bolushigha teyyarlan’ghan derexni körsitidu (3:18-ayetni körüng). «... hayatliqqa mayil qilar» — eyni tékistte «hayatliq» dégen söz yoq. Lékin heqqaniyliq yolida Xudaning mömin bendiliri ademlerning könglini özi üchün almaydu, belki ularni Xudaning yoligha jelp qilidu; shunga toluq menisi: «Kim dana bolsa kishilerning könglini nijat yoligha bashlaydu» dep qaraymiz. Mushu ayetni «Luqa» 5:10 bilen sélishturghili bolidu. ◘Yar. 2:9, Yaq. 5:19, 20
31 Qaranglar, heqqaniy adem bu dunyada sewenliki üchün bedel töligen yerde,
Reziller bilen gunahkarlarning aqiwiti qandaq bolar? ◼«Qaranglar, heqqaniy adem ...bedel töligen yerde, reziller bilen gunahkarlarning aqiwiti qandaq bolar?» — bu ayet Injil, «1Pét.» 4:18de neqil keltürülidu. ◘1Pét. 4:17,18

- Pend-nesihetler
- <
- 11
- >

◘11:1 Law. 19:36; Qan. 25:13; Pend. 16:11; 20:10,23

◘11:2 Pend. 15:33; 16:18; 18:12

◘11:3 Pend. 13:6

◘11:4 Pend. 10:2; Ez. 7:19; Zef. 1:18

◼11:7 «Gunahkarning ümidi...» — bashqa birxil terjimisi, «Küchlüklerning ümidi...».

◘11:8 Zeb. 34:19; Pend. 21:18

◼11:14 «Yolyoruq kem bolsa...» — bashqa birxil terjimisi, «Köp meslihetchiler bolsa,...». «...nijat tapar» — yaki «....bixeter turar».

◘11:14 1Pad. 12:1-20

◼11:15 «Yatqa borun bolghan kishi ziyan tartmay qalmas» — 6:1 we izahatni körüng.

◼11:18 «Yaman ademlerning alghan ish heqqi ularni aldar, beriketsiz bolar» — ibraniy tilida «yaman ademning ish heqqi yalghan bolar».

◼11:21 «Qol tutushup birleshsimu,...» — bashqa birxil terjimisi: — «shübhisizki,...».

◘11:21 Pend. 16:5

◘11:25 Zeb. 112:9; 2Kor. 9:9

◘11:27 Zeb. 7:16; 9:15,16; 10:2; 57:6

◘11:28 Zeb. 1:3, 4; 92:12-14

◼11:30 «hayatliq derixi» — mushu yerde «hayatliq derixi» dégenlik, «Érem baghchisi»diki Adem’atimiz we Hawa’animizning behrimen bolushigha teyyarlan’ghan derexni körsitidu (3:18-ayetni körüng). «... hayatliqqa mayil qilar» — eyni tékistte «hayatliq» dégen söz yoq. Lékin heqqaniyliq yolida Xudaning mömin bendiliri ademlerning könglini özi üchün almaydu, belki ularni Xudaning yoligha jelp qilidu; shunga toluq menisi: «Kim dana bolsa kishilerning könglini nijat yoligha bashlaydu» dep qaraymiz. Mushu ayetni «Luqa» 5:10 bilen sélishturghili bolidu.

◘11:30 Yar. 2:9, Yaq. 5:19, 20

◼11:31 «Qaranglar, heqqaniy adem ...bedel töligen yerde, reziller bilen gunahkarlarning aqiwiti qandaq bolar?» — bu ayet Injil, «1Pét.» 4:18de neqil keltürülidu.

◘11:31 1Pét. 4:17,18

© 2010 Mukeddes Kalam - Uyghur Bible Translation Committee