- Wehiy
- <
- 16
- >

16
Xudaning qehri tolghan yette chine
1 Shuningdin kéyin, ibadetxanidin kötürülgen yuqiri bir awazning yette perishtige: «Béringlar, Xudaning qehri tolghan yette chinini yer yüzige tökünglar!» dégenlikini anglidim.
2 Birinchisi bérip chénidikini yer-zémin’gha tökti. Buning bilen diwining tamghisi bésilghan we uning but-heykilige choqun’ghanlarda birxil yirginchlik hem azabliq chaqa-jaharet peyda boldi. ◘Mis. 9:9,10,11; Weh. 13:14, 16,17.
3 Ikkinchisi chinidikini déngizgha tökti; déngiz süyi ölükning qénigha oxshash qan’gha aylandi we ichidiki pütün janliqlar öldi. ◘Mis. 7:20.
4 Üchinchisi chinidikini derya we bulaqlarning sulirigha tökti; ularning süyimu qan’gha aylandi. 5 Andin men sularning perishtisining mundaq dégenlikini anglidim: —
«Mushundaq hökümlerni chiqirishingda adil bolghansen,
I hazir bar Bolghuchi, bar bolghan Muqeddes Bolghuchi! ◘Weh. 1:4, 8; 4:8; 11:17.
6 Mushu ademler muqeddes bendiler we peyghemberlerning qénini tökkenliki wejidin,
Sen ulargha ichkili qan berding. Ular shuninggha layiqtur». ◘Mat. 23:34.
7 Andin qurban’gahning jawaben: —
«Shundaq, i Hemmige Qadir Perwerdigar Xuda,
Hökümliring heq we adildur»
— dégenlikini anglidim. ◘Weh. 15:3.
8 Tötinchisi chinidikini quyashning üstige tökti; buning bilen quyashqa insanlarni ot bilen örtigili qudret bérildi. ◼«buning bilen quyashqa insanlarni ot bilen örtigili qudret bérildi» — «ot bilen» — démek, ottek qiziqliqi bilen. 9-ayetni körüng.
9 Shuning bilen insanlar dehshetlik qiziqta örteldi; biraq ular héch towa qilmidi we bu balayi’apetlerning Igisi bolghan Xudani ulughlashning ornigha Uning namini qarghashti. ◘Weh. 16:11,21.
10 Beshinchisi chinidikini diwining textige tökti; diwining padishahliqini qarangghuluq basti, kishiler azabtin tillirini chishleshti 11 we aghriq-azabi we chaqa-jarahetlirining destidin ershtiki Xudani kupurluq qilip qarghiship, qilmishlirigha héch towa qilishmidi.
12 Altinchisi chinidikini ulugh Efrat deryasigha tökti; shu haman künchiqishtin kélidighan padishahlarning yolini hazirlashqa deryaning süyi quridi. ◼«künchiqishtin kélidighan padishahlarning yolini hazirlashqa deryaning süyi quridi» — «künchiqishtin kélidighan padishahlar» — Harmagéddonda bolghan jengge qatnishishqa kélidighan padishahlar (16-ayetni körüng). «munasiwetlik ayetler» — «Yer.» 10:46, 36:51, «Weh.» 14:9. ◘Yer. 10:46, 36:51; Weh. 14:9. 13 Andin men ejdihaning, diwining we saxta peyghemberning éghizliridin chiqqan paqigha oxshaydighan üch napak rohni kördüm. ◼«saxta peyghember» — qozining qiyapitide bolghan diwe (13:11-17). 14 Bular möjizilik alametlerni körsitidighan jinlarning rohliri bolup, pütkül yer yüzidiki padishahlarni Hemmige Qadir Xudaning dehshetlik künidiki jengge jem qilishqa ularning yénigha chiqip kétiwatatti ◘2Tés. 2:9; Weh. 13:13; 17:14; 19:19,20; 20:8. 15 («mana, Men oghridek kélimen! Yalingach mangmasliq, nomusi körünmesliki üchün, kiyimlirini ching saqlap, segek turghanlar bextliktur!»). ◼«mana, Men oghridek kélimen!» — «oghrining kélishi» belkim kütülmigen waqitta, tuyuqsiz kélishini körsetse kérek. «mana, Men oghridek kélimen! Yalingach mangmasliq, nomusi körünmesliki üchün, kiyimlirini ching saqlap, segek turghanlar bextliktur!» — mushu sözlerni dégüchi Mesih Özi. «munasiwetlik ayetler» — «Yo.» 3:14, «Hosh.» 1:5, 11. ◘Ⱨosh. 1:5, 11; Yo. 3:14; Mat. 24:43; Luqa 12:39; 1Tés. 5:2; 2Pét. 3:10; Weh. 3:3,18.
16 Emdi napak rohlar padishahlarni ibraniyche «Harmagéddon» déyilidighan yerge jem qildi. ◼«Emdi napak rohlar padishahlarni... jem qildi» — grék tilida «Ular ularni... jem qildi». «Harmagéddon» — «Megiddo téghi» dégen menide. Ibraniy tilida toptoghra «Har-Megiddo» déyilidu.
17 Yettinchisi chinidikini hawagha tökti; ershtiki ibadetxanidin, texttin yuqiri bir awaz kötürülüp: «Ish tamam boldi!» déyildi. ◘Weh. 21:6.
18 Shuan chaqmaqlar chéqildi, türlük awazlar we güldürmamilar anglandi we dehshetlik bir yer tewresh yüz berdi; insanlar yer yüzide apiride bolghandin béri bunchilik dehshetlik yer tewresh héch bolup baqmighanidi. ◘Weh. 4:5; 8:5. 19 Katta sheher üchke bölündi; herqaysi ellerdiki sheherlermu ghulitildi. Shuning bilen katta sheher Babil Xudaning yadigha kéchip uning esheddiy qehrlik sharabi bilen tolghan qedeh uninggha bérildi. ◼«Katta sheher üchke bölündi» — «Katta sheher» Babildur (14:8, 18:10 qatarliqlarni körüng). ◘Yer. 25:15; Weh. 14:8,10; 18:5. 20 Barliq arallar özini qachurup ghayib boldi, taghlarmu yoq boldi; 21 Insanlarning üstige herbir danisi bir talant éghirliqta kélidighan möldür asmandin yaghdi. Möldür apiti shundaq dehshetlik boldiki, ademler apetning destidin Xudani kupurluq qilip qarghashti. ◼«Insanlarning üstige herbir danisi bir talant éghirliqta kélidighan möldür asmandin yaghdi» — «bir talant» 45 kilo. ◘Weh. 11:19; 16:9,11.

- Wehiy
- <
- 16
- >

◘16:2 Mis. 9:9,10,11; Weh. 13:14, 16,17.

◘16:3 Mis. 7:20.

◘16:5 Weh. 1:4, 8; 4:8; 11:17.

◘16:6 Mat. 23:34.

◘16:7 Weh. 15:3.

◼16:8 «buning bilen quyashqa insanlarni ot bilen örtigili qudret bérildi» — «ot bilen» — démek, ottek qiziqliqi bilen. 9-ayetni körüng.

◘16:9 Weh. 16:11,21.

◼16:12 «künchiqishtin kélidighan padishahlarning yolini hazirlashqa deryaning süyi quridi» — «künchiqishtin kélidighan padishahlar» — Harmagéddonda bolghan jengge qatnishishqa kélidighan padishahlar (16-ayetni körüng). «munasiwetlik ayetler» — «Yer.» 10:46, 36:51, «Weh.» 14:9.

◘16:12 Yer. 10:46, 36:51; Weh. 14:9.

◼16:13 «saxta peyghember» — qozining qiyapitide bolghan diwe (13:11-17).

◘16:14 2Tés. 2:9; Weh. 13:13; 17:14; 19:19,20; 20:8.

◼16:15 «mana, Men oghridek kélimen!» — «oghrining kélishi» belkim kütülmigen waqitta, tuyuqsiz kélishini körsetse kérek. «mana, Men oghridek kélimen! Yalingach mangmasliq, nomusi körünmesliki üchün, kiyimlirini ching saqlap, segek turghanlar bextliktur!» — mushu sözlerni dégüchi Mesih Özi. «munasiwetlik ayetler» — «Yo.» 3:14, «Hosh.» 1:5, 11.

◘16:15 Ⱨosh. 1:5, 11; Yo. 3:14; Mat. 24:43; Luqa 12:39; 1Tés. 5:2; 2Pét. 3:10; Weh. 3:3,18.

◼16:16 «Emdi napak rohlar padishahlarni... jem qildi» — grék tilida «Ular ularni... jem qildi». «Harmagéddon» — «Megiddo téghi» dégen menide. Ibraniy tilida toptoghra «Har-Megiddo» déyilidu.

◘16:17 Weh. 21:6.

◘16:18 Weh. 4:5; 8:5.

◼16:19 «Katta sheher üchke bölündi» — «Katta sheher» Babildur (14:8, 18:10 qatarliqlarni körüng).

◘16:19 Yer. 25:15; Weh. 14:8,10; 18:5.

◼16:21 «Insanlarning üstige herbir danisi bir talant éghirliqta kélidighan möldür asmandin yaghdi» — «bir talant» 45 kilo.

◘16:21 Weh. 11:19; 16:9,11.

© 2010 Mukeddes Kalam - Uyghur Bible Translation Committee