- Zebur
- <
- 85
- >

85
85-küy •••• Israilning üzül-késil towa qilishi üchün méhir-shepqet telep qilish
1 Neghmichilerning béshigha tapshurulup oqulsun dep, Korahning oghulliri üchün yézilghan küy: —
Sen Öz zémininggha iltipat körsitip,
Yaqupni sürgünlüktin qayturghaniding, i Perwerdigar.
2 Xelqingning qebihlikini kechürüm qilip,
Barliq gunahlirini yapqaniding.
Sélah.
3 Sen pütün qehringni ichingde sahlap,
Ghezipingning esheddiylikidin yan’ghanidingsen.
4 Emdi bizni Öz yéninggha qayturghaysen, i nijatliqimiz bolghan Xuda!
Bizge bolghan achchiqinggha hay bergeysen! ◼«Emdi bizni Öz yéninggha qayturghaysen, i nijatliqimiz bolghan Xuda! Bizge bolghan achchiqinggha hay bergeysen!» — Xudaning Israilgha rehimdilliq körsitiwatqinini körüp (3-ayetni körüng), mushu küyning muellipi Xudadin Israilni üzül-késil towa qildurghaysen, ularni Öz yéninggha, shundaqla Öz yurtigha qayturghaysen, dep dua qilishni bashlaydu.
5 Sen bizge ebediy ghezeplinemsen?
Ewladtin-ewladqiche ghezipingni sozamsen?
6 Xelqing Özüngdin shadlinishi üchün,
Bizni qaytidin yéngilimamsen? ◘Zeb. 71:20; 80:18; 138:7
7 Bizge özgermes muhebbitingni körsetkeysen, i Perwerdigar,
Bizge nijatliqingni ata qilghaysen!
8 Némilerni der, Tengri Perwerdigarimgha qulaq salay;
Chünki eyleydu U aman-ésǝnlik helⱪige ⱨеm mɵminlirige;
Der ulargha qaytmanglar hamaqetlikke!
9 Zéminimizda shan-shöhretning turushi üchün,
Derheqiqet, Uningdin eyminidighanlargha Uning nijatliqi yéqindur;
10 Özgermes muhebbet we heqiqet özara körüshti;
Heqqaniyet we aman-xatirjemlik bir-birini söyüshti; ◼«Özgermes muhebbet we heqiqet özara körüshti; heqqaniyet we aman-xatirjemlik bir-birini söyüshti» — bu sirliq sözler shübhisizki, Mesihning özini qurbanliq qilghinida, emelge ashuruldi. ◘Ibr. 7:2
11 Heqiqet yerdin ünüp chiqmaqta,
Heqqaniyet ershlerdin qaraydu.
12 Perwerdigarning berikiti yaghsa,
Zéminimizmu mol hosulini bérer; ◘Zeb. 67:6
13 Heqqaniyet yol achar Uning aldida,
Uning qedemlirige yol hazirlaydu! ◼«Heqqaniyet Uning aldida mangidu, Uning qedemlirige yol hazirlaydu!» — yene birxil terjimisi: «Heqqaniyet Uning aldida mangidu, hem özini Uning qedemlirige ornitidu».

- Zebur
- <
- 85
- >

◼85:4 «Emdi bizni Öz yéninggha qayturghaysen, i nijatliqimiz bolghan Xuda! Bizge bolghan achchiqinggha hay bergeysen!» — Xudaning Israilgha rehimdilliq körsitiwatqinini körüp (3-ayetni körüng), mushu küyning muellipi Xudadin Israilni üzül-késil towa qildurghaysen, ularni Öz yéninggha, shundaqla Öz yurtigha qayturghaysen, dep dua qilishni bashlaydu.

◘85:6 Zeb. 71:20; 80:18; 138:7

◼85:10 «Özgermes muhebbet we heqiqet özara körüshti; heqqaniyet we aman-xatirjemlik bir-birini söyüshti» — bu sirliq sözler shübhisizki, Mesihning özini qurbanliq qilghinida, emelge ashuruldi.

◘85:10 Ibr. 7:2

◘85:12 Zeb. 67:6

◼85:13 «Heqqaniyet Uning aldida mangidu, Uning qedemlirige yol hazirlaydu!» — yene birxil terjimisi: «Heqqaniyet Uning aldida mangidu, hem özini Uning qedemlirige ornitidu».

© 2010 Mukeddes Kalam - Uyghur Bible Translation Committee