- Pend-nesihetler
- <
- 15
- >

15
1 Mulayim jawab ghezepni basar;
Qopal söz achchiqni qozghar. ◘Pend. 25:15
2 Aqilanilerning tili bilimni jari qilar;
Exmeqning aghzi quruq gep töker. ◘Pend. 12:23; 13:16; 15:28
3 Perwerdigarning közi her yerde yürer;
Yaxshi-yamanlarni körüp turar. ◼«Yaxshi-yamanlar...» — ibraniy tilida «yaman-yaxshilar» dégenlik bilen bildürülidu. ◘Ayup 34:21; Pend. 5:21; Yer. 16:17; 32:19
4 Shipa yetküzgüchi til xuddi bir «hayatliq derixi»dur;
Tili egrilik kishining rohini sundurar. ◼«Shipa yetküzgüchi til» — yaki «méhriban til». «hayatliq derixi» — 3:18-ayettiki izahatni körüng. ◘Pend. 12:18; 13:14
5 Exmeq atisining terbiyisige pisent qilmas;
Lékin atisining tenbihige qulaq salghan zérek bolar.
6 Heqqaniyning öyide göherler köptur;
Biraq yamanning tapawiti özige awarichilik tapar.
7 Dananing lewliri bilim tarqitar;
Exmeqning könglidin héch bilim chiqmas.
8 Yamanlarning qurbanliqi Perwerdigargha yirginchliktur;
Duruslarning duasi Uning xursenlikidur. ◘Pend. 21:27; Yesh. 1:11; Yer. 6:20; Am. 5:21
9 Yamanlarning yoli Perwerdigargha yirginchliktur;
Lékin heqqaniyetni intilip izdigüchini U yaxshi körer.
10 Toghra yoldin chiqqanlar azabliq terbiyini körer;
Tenbihke öch bolghuchi öler.
11 Tehtisara we halaket Perwerdigarning köz aldida ochuq turghan yerde,
Insan könglidiki oy-pikirni qandaqmu Uningdin yoshuralisun?! ◼«Tehtisara» — ölgenlerning rohliri baridighan jayni körsitidu. ◘2Tar. 6:30; Zeb. 7:9; 44:20-21; Yer. 17:9,10; Yuh. 2:24, 25; 21:17; Ros. 1:24
12 Hakawur tenbih bergüchini yaqturmas;
U aqilanilerdin nesihet élishqa barmas. ◼«Hakawur» — yaki «mesxire qilghuchi».
13 Köngül shad bolsa, xush chiray bolar;
Derd-elem tartsa, rohi sunar. ◘Pend. 17:22; 18:14
14 Yorutulghan köngül bilimni izder;
Eqilsizning aghzi nadanliqni ozuq qilar.
15 Ézilgenlerning hemme künliri teste öter;
Biraq shad köngül herkünini héyttek ötküzer.
16 Zor bayliq bilen biaramliq tapqandin,
Azgha shükür qilip, Perwerdigardin eymen’gen ewzel. ◘Zeb. 37:16; Pend. 16:8
17 Nepret ichide yégen bordaq göshte qilin’ghan katta ziyapettin,
Méhir-muhebbet ichide yégen köktat ewzel. ◘Pend. 17:1
18 Térikkek kishi jédel chiqirar;
Éghir-bésiq talash-tartishlarni tinchlandurar. ◘Pend. 28:25; 29:22
19 Hurunning yoli tikenlik qashadur,
Durus ademning yoli kötürülgen yoldek daghdamdur.
20 Dana oghul atisini shad qilar;
Eqilsiz adem anisini kemsiter. ◘Pend. 10:1
21 Eqli yoq kishi exmeqliqi bilen xushtur;
Yorutulghan kishi yolini toghrilap mangar. ◘Pend. 10:23; 14:9
22 Meslihetsiz ish qilghanda nishanlar emelge ashmas;
Meslihetchi köp bolghanda muddialar emelge ashurular. ◘Pend. 11:14
23 Kishige jayida bergen jawabidin xush bolar,
Del waqtida qilghan söz neqeder yaxshidur!
24 Hayatliq yoli eqilliq kishini yuqirigha bashlayduki,
Uni chongqur tehtisaradin qutquzar. ◼«tehtisara» — ölgenlerning rohliri barghan jayni körsitidu.
25 Perwerdigar tekebburning öyini yuluwéter;
Biraq U tul xotunlargha pasillarni turghuzar. ◘Pend. 2:21,22; 12:7; 14:11
26 Yamanlarning oy-pikri Perwerdigargha yirginchliktur;
Biraq sap dilning sözliri söyümlüktur. ◼«oy-pikri» — yaki «pilanliri». ◘Pend. 6:18
27 Ach köz kishi öz ailisige awarichilik keltürer;
Para élishqa nepretlen’gen kishi kün körer. ◘Pend. 1:19
28 Heqqaniy adem qandaq jawab bérishte qayta-qayta oylinar;
Yaman ademning aghzidin shumluq töküler.
29 Perwerdigar yaman ademdin yiraqtur;
Biraq U heqqaniyning duasini anglar. ◘Zeb. 10:17; 34:15-19; 145:18, 19
30 Xush közler köngülni shadlandurar;
Xush xewer ustixanlargha gösh-may qondurar. ◘Pend. 25:25
31 Hayatliqqa élip baridighan tenbihke qulaq salghan kishi danalarning qataridin orun alar.
32 Terbiyeni ret qilghan öz jénini xar qilar;
Tenbihke qulaq salghan yorutular.
33 Perwerdigardin qorqush ademge danaliq ögiter;
Awwal kemterlik bolsa, andin shöhret kéler. ◘Pend. 1:7; 9:10; 18:12

- Pend-nesihetler
- <
- 15
- >

◘15:1 Pend. 25:15

◘15:2 Pend. 12:23; 13:16; 15:28

◼15:3 «Yaxshi-yamanlar...» — ibraniy tilida «yaman-yaxshilar» dégenlik bilen bildürülidu.

◘15:3 Ayup 34:21; Pend. 5:21; Yer. 16:17; 32:19

◼15:4 «Shipa yetküzgüchi til» — yaki «méhriban til». «hayatliq derixi» — 3:18-ayettiki izahatni körüng.

◘15:4 Pend. 12:18; 13:14

◘15:8 Pend. 21:27; Yesh. 1:11; Yer. 6:20; Am. 5:21

◼15:11 «Tehtisara» — ölgenlerning rohliri baridighan jayni körsitidu.

◘15:11 2Tar. 6:30; Zeb. 7:9; 44:20-21; Yer. 17:9,10; Yuh. 2:24, 25; 21:17; Ros. 1:24

◼15:12 «Hakawur» — yaki «mesxire qilghuchi».

◘15:13 Pend. 17:22; 18:14

◘15:16 Zeb. 37:16; Pend. 16:8

◘15:17 Pend. 17:1

◘15:18 Pend. 28:25; 29:22

◘15:20 Pend. 10:1

◘15:21 Pend. 10:23; 14:9

◘15:22 Pend. 11:14

◼15:24 «tehtisara» — ölgenlerning rohliri barghan jayni körsitidu.

◘15:25 Pend. 2:21,22; 12:7; 14:11

◼15:26 «oy-pikri» — yaki «pilanliri».

◘15:26 Pend. 6:18

◘15:27 Pend. 1:19

◘15:29 Zeb. 10:17; 34:15-19; 145:18, 19

◘15:30 Pend. 25:25

◘15:33 Pend. 1:7; 9:10; 18:12

© 2010 Mukeddes Kalam - Uyghur Bible Translation Committee