- Zebur
- <
- 129
- >

129
129-küy •••• Uzun dawam qilghan japa-musheqqetni eslesh
1 «Yuqirigha chiqish naxshisi»
«Yashliqimdin tartip ular köp qétim méni xar qilip keldi» —
— Ah, Israil hazir buni désun —
2 «Ular yashliqimdin tartip köp qétim méni xar qilip keldi,
Biraq üstümdin ghelibe qilghan emes.
3 Qosh heydigüchiler dümbemde heydigen,
Chöneklirini intayin uzun tartqan».
4 Perwerdigar heqqaniydur;
U rezillerning asaretlirini sunduruwetti;
5 Ular shermende bolup arqisigha yandurulsun,
Ziondin nepretlinidighanlarning hemmisi!
6 Ular ögzide ünüp chiqqan chöptek bolghay;
Üzülmey turupla soliship kétidighan; ◘Ayup 8:12; 40:10
7 Ot-chöp orighuchigha uningdin bir tutammu chiqmaydu;
Bagh baghlighuchigha bir quchaqmu chiqmaydu;
8 Ötüp kétiwatqanlarmu: «Perwerdigarning berikiti üstünglarda bolghay;
Perwerdigarning nami bilen silerge bext tileymiz!» — dégen salamni héch bermeydu. ◼«Ötüp kétiwatqanlarmu: «Perwerdigarning berikiti üstünglarda bolghay; Perwerdigarning nami bilen silerge bext tileymiz!» — dégen salamni héch bermeydu.» — démek, mushu küydiki 4- hem 5-ayetning menisi: Rezil kishilerdin héch hosul bolmaydu, ulardin héch yaxshiliq yaki bext-xushalliq kelmeydu yaki ularning béshigha chüshmeydu.

- Zebur
- <
- 129
- >

◘129:6 Ayup 8:12; 40:10

◼129:8 «Ötüp kétiwatqanlarmu: «Perwerdigarning berikiti üstünglarda bolghay; Perwerdigarning nami bilen silerge bext tileymiz!» — dégen salamni héch bermeydu.» — démek, mushu küydiki 4- hem 5-ayetning menisi: Rezil kishilerdin héch hosul bolmaydu, ulardin héch yaxshiliq yaki bext-xushalliq kelmeydu yaki ularning béshigha chüshmeydu.

© 2010 Mukeddes Kalam - Uyghur Bible Translation Committee