- Zebur
- <
- 145
- >

145
145-küy •••• Xudaning qilghan ulugh emellirini kéyinki ewladqa bayan qilish •••• «Élipbe tertipilik» küy
1 Medhiye: Dawut yazghan küy: —
|א| Men Séni medhiyilep ulughlaymen, Xudayim, i Padishah;
Naminggha ebedil’ebedgiche teshekkür-medhiye qayturimen.
2 |ב| Herküni Sanga teshekkür-medhiye qayturimen,
Naminggha ebedil’ebedgiche medhiye oquymen!
3 |ג| Ulughdur Perwerdigar, zor medhiyilerge layiqtur!
Uning ulughluqini sürüshtürüp bolghili bolmas; ◘Ayup 5:9; Zeb. 48:1; 96:4; 150:2
4 |ד| Bir dewr yéngi bir dewrge Séning qilghanliringni maxtaydu;
Ular qudretlik qilghanliringni jakarlaydu; ◘Qan. 4:9; 6:7
5 |ה| Men heywitingning shereplik julaliqini,
We karamet möjiziliringni séghinip sözleymen;
6 |ו|: Shuning bilen ular qorqunchluq ishliringning qudritini bayan qilidu;
Menmu ulugh emelliringni jakarlaymen!
7 |ז| Ular zor méhribanliqingni eslep, uni mubareklep tarqitidu,
Heqqanliyliqing toghruluq yuqiri awazda küyleydu. ◘Zeb. 119:171-172
8 |ח| Perwerdigar méhir-shepqetlik hem rehimdildur;
Asan ghezeplenmeydu, U zor méhir-muhebbetliktur; ◘Mis. 34:6, 7; Chöl. 14:18; Zeb. 86:15; 103:8
9 |ט| Perwerdigar hemmige méhribandur;
Uning rehimdilliqliri barche yaratqanlirining üstididur;
10 |י| Séning barliq yasighanliring Séni medhiyileydu, i Perwerdigar,
Séning mömin bendiliring Sanga teshekkür-medhiye qayturidu.
11 |כ| Ular padishahliqingning sheripidin xewer yetküzidu,
Küch-qudritingni sözleydu;
12 |ל| Shundaq qilip insan balilirigha qudretlik ishliring,
Padishahliqingning shereplik heywisi ayan qilinidu.
13 |מ| Séning padishahliqing ebediy padishahliqtur,
Selteniting ewladtin-ewladqichidur. ◼«izahat» — yéqinda bezi kona köchürülmilerdin 13- we 14-ayetning ariliqida: —
« נ Perwerdigar wediside ching turidu; barliq yaratqanlirigha méhribandur» dégen mezmun bolghan yene bir nusxisi tépilghan (ibraniy tilida «Nun» bilen bashlinidu).
14 |ס| Perwerdigar yiqilay dégenlerning hemmisini yöleydu,
Égilip qalghanlarning hemmisini turghuzidu.
15 |ע| Hemmeylenning közliri Sanga tikilip kütidu;
Ulargha öz waqtida rizqini teqsim qilip bérisen; ◘Zeb. 104:27
16 |פ| Qolungni échishing bilenla,
Barliq jan igilirining arzusini qandurisen.
17 |צ| Perwerdigar barliq yollirida heqqaniydur,
Yasighanlirining hemmisige muhebbetliktur.
18 |ק| Perwerdigar Özige nida qilghanlarning hemmisige yéqindur,
Özige heqiqette nida qilghanlarning hemmisige yéqindur;
19 |ר| U Özidin eyminidighanlarning arzusini emelge ashuridu;
Ularning peryadini anglap ularni qutquzidu.
20 |ש| Perwerdigar Özini söygenlerning hemmisidin xewer alidu;
Rezillerning hemmisini yoqitidu.
21 |ת| Aghzim Perwerdigarning medhiyisini éytidu;
Barliq et igiliri ebedil’ebed uning muqeddes namigha teshekkür-medhiye qayturghay!

- Zebur
- <
- 145
- >

◘145:3 Ayup 5:9; Zeb. 48:1; 96:4; 150:2

◘145:4 Qan. 4:9; 6:7

◘145:7 Zeb. 119:171-172

◘145:8 Mis. 34:6, 7; Chöl. 14:18; Zeb. 86:15; 103:8

◼145:13 «izahat» — yéqinda bezi kona köchürülmilerdin 13- we 14-ayetning ariliqida: — « נ Perwerdigar wediside ching turidu; barliq yaratqanlirigha méhribandur» dégen mezmun bolghan yene bir nusxisi tépilghan (ibraniy tilida «Nun» bilen bashlinidu).

◘145:15 Zeb. 104:27

© 2010 Mukeddes Kalam - Uyghur Bible Translation Committee