- Zebur
- <
- 71
- >

71
71-küy •••• Qérighanda éytqan dua
1 Sendin, Perwerdigardin panah tapimen;
Méni hergiz yerge qaratmighaysen. ◘Zeb. 22:5; 25:2, 3; 31:1-3; Yesh. 49:23
2 Öz heqqaniyliqingda méni qutuldurghaysen;
Manga qulaq salghaysen,
Méni qutquzghaysen!
3 Manga özüm daim panahlinidighan turalghu qoram tash bolghaysen;
Sen méni qutquzushqa buyruq chüshürgeysen;
Chünki Sen égiz téshim, qorghinimdursen.
4 Xudayim, méni rezillerning qolidin,
Heqqaniyetsiz, rehimsiz ademdin azad qilghaysen;
5 Chünki Sen méning ümidimdursen, i Reb Perwerdigar,
Yashliqimdin tartipla méning tayanchimdursen;
6 Baliyatqudiki waqittin bashlap men Sanga tayinip keldim,
Özüng méni anamning qarnidin chiqarghuchisen;
Medhiyemning témisi bolsa herdaim Sen toghruluqtur. ◼«Özüng méni anamning qarnidin chiqarghuchisen» — bashqa birxil terjimisi: — «Anamning qarnidila méni asriding».
7 Men nurghunlargha gheyriy yaki karamet sanaldim;
Chünki Sen méning mustehkem panahgahimdursen. ◼«Men nurghunlargha gheyriy yaki karamet sanaldim; chünki Sen méning mustehkem panahgahimdursen» — démek, Dawutning tarixi nurghun ademlerge Xudaning wediside turidighanliqini ispatlighan we Xudagha tayinishqa righbet bolghan.
8 Aghzim kün boyi medhiyiliring hem shan-sheripingge tolidu;
9 Emdi qérighinimda méni tashlimighaysen;
Maghdurum ketkinide, mendin waz kechmigeysen.
10 Chünki düshmenlirim manga qarshi sözlishidu;
Jénimni élishqa közlewatqanlar qestliship: —
11 «Xuda uningdin waz kechti;
Uni qoghlap tutuwélinglar,
Chünki qutuldurudighanlar yoqtur» — déyishidu.
12 I Xuda, mendin yiraqlashmighaysen;
I Xudayim, manga yardemge téz kelgeysen!
13 Jénimgha küshende bolghanlar shermende bolup yoqitilisun;
Ziyinimgha intilgenler reswaliq hem shermendichilik bilen qaplansun; ◘Zeb. 35:4, 26; 40:14-15; 70:2-3
14 Biraq men bolsam, izchil ümidte bolimen,
Séni téximu medhiyileymen.
15 Heqqaniyliqing, nijatliqing aghzimda kün boyi bayan qilinidu;
Bular san-sanaqsizdur, bilginimdin köp artuqtur.
16 Men Reb Perwerdigarning büyük ishlirini jakarlighan halda kélimen;
Séning heqqaniyliqingni yad étip jakarlaymen —
Peqet Séningkinila! ◼«Men Reb Perwerdigarning büyük ishlirini jakarlighan halda kélimen» — bashqa birxil terjimisi: «Men Reb Perwerdigarning zor qudriti bilen algha mangimen».
17 I Xuda, Sen yashliqimdin tartip manga ögitip kelgensen;
Bügün’ge qeder Séning qilghan karamet ishliringni jakarlap kéliwatimen.
18 Emdi hazir men qérip, aq chachliq bolghinimda, i Xuda,
Men bu dewrge küchlük bilikingni jakarlighuche,
Kéler ewladning hemmisige qudritingni ayan qilghuche,
Méni tashliwetmigeysen!
19 I ulugh karamet ishlarni qilghan Xuda,
Heqqaniyliqing pelekke taqashti;
Sanga kimmu oxshash bolalisun!
20 Sen manga köp hem éghir külpetlerni körsetkenikensen,
Méni qaytidin yéngilaysen, yer tegliridin qayturup élip chiqisen;
21 Sen méning izzet-hörmitimni téximu yuqiri qilip,
Her tereptin manga teselli bérisen.
22 Men Séni rawab chélip medhiyileymen,
Séning heqiqitingni medhiyileymen, i Xudayim;
Chiltar chélip Séni küyleymen, i Sen, Israilning Muqeddisi! ◼«Men Séni rawab chélip medhiyileymen» — «rawab» mushu yerde rawabqa intayin oxshap kétidighan bir xil saz.
23 Sanga küyler éytqinimda, lewlirim tentene qilidu,
Özüng hörlükke chiqarghan jénimmu shundaq rohlinip éytidu;
24 Tilim kün boyi heqqaniyliqing toghrisida sözleydu;
Chünki manga yamanliq qilmaqchi bolghanlar yerge qaritilip reswa qilinidu.

- Zebur
- <
- 71
- >

◘71:1 Zeb. 22:5; 25:2, 3; 31:1-3; Yesh. 49:23

◼71:6 «Özüng méni anamning qarnidin chiqarghuchisen» — bashqa birxil terjimisi: — «Anamning qarnidila méni asriding».

◼71:7 «Men nurghunlargha gheyriy yaki karamet sanaldim; chünki Sen méning mustehkem panahgahimdursen» — démek, Dawutning tarixi nurghun ademlerge Xudaning wediside turidighanliqini ispatlighan we Xudagha tayinishqa righbet bolghan.

◘71:13 Zeb. 35:4, 26; 40:14-15; 70:2-3

◼71:16 «Men Reb Perwerdigarning büyük ishlirini jakarlighan halda kélimen» — bashqa birxil terjimisi: «Men Reb Perwerdigarning zor qudriti bilen algha mangimen».

◼71:22 «Men Séni rawab chélip medhiyileymen» — «rawab» mushu yerde rawabqa intayin oxshap kétidighan bir xil saz.

© 2010 Mukeddes Kalam - Uyghur Bible Translation Committee