- Pend-nesihetler
- <
- 12
- >

12
1 Kimki terbiyini qedirlise, bilimnimu söygüchidur;
Lékin tenbihke nepretlen’gen nadan-hamaqettur.
2 Yaxshi niyetlik adem Perwerdigarning iltipatigha érisher;
Emma Perwerdigar hiyle-mikirlik ademning gunahini békiter.
3 Ademler yamanliq qilip amanliq tapalmas;
Lékin heqqaniylarning yiltizi tewrenmes. ◘Pend. 10:25
4 Peziletlik ayal érining tajidur;
Emma uni uyatqa salghuchi xotun uning ustixinini chiriter. ◘1Kor. 11:7
5 Heqqaniy ademning oy-pikri durus höküm chiqirar;
Yamanlarning nesihetliri mekkarliqtur. ◼«... oy-pikri durus höküm chiqirar» — yaki: «...oy-pikri durustur».
6 Yamanlarning sözliri qan tökidighan qiltaqtur;
Lékin durusning sözi ademni qiltaqtin qutuldurar. ◘Pend. 1:11,18; 11:9
7 Yamanlar aghdurulup, yoqilar;
Lékin heqqaniylarning öyi mezmut turar. ◼«Yamanlar aghdurulup, yoqilar» — bashqa birxil terjimisi: «Yamanlar aghdurulghanda, yoqilar». ◘Zeb. 37:36-40; Pend. 11:21
8 Adem öz zérikliki bilen maxtashqa sazawer bolar;
Egri niyetlik kishi közge ilinmas.
9 Péqir turup xizmetkari bar kishi,
Özini chong tutup ach yürgen kishidin yaxshidur. ◘Pend. 13:7
10 Heqqaniy adem öz ulighinimu asrar;
Emma rezil ademning bolsa hetta rehimdilliqimu zalimliqtur. ◘Qan. 25:4
11 Tiriship tériqchiliq qilghan déhqanning qorsiqi toq bolar;
Emma xam xiyallargha bérilgen kishining eqli yoqtur. ◘Pend. 28:19
12 Yaman adem yamanliq qiltiqini közlep olturar;
Emma heqqaniy ademning yiltizi méwe bérip turar.
13 Yaman adem öz aghzining gunahidin tutular;
Heqqaniy adem musheqqet-qiyinchiliqtin qutular. ◼«Yaman adem öz aghzining gunahidin tutular» — yaki «Éghizdiki itaetsizliktin rezil tuzaq chiqar». ◘Pend. 10:14; 18:7
14 Adem öz aghzining méwisidin qanaet tapar;
Öz qoli bilen qilghanliridin uninggha yandurular. ◘Pend. 13:2
15 Exmeq öz yolini toghra dep biler;
Emma dewetke qulaq salghan kishi aqilanidur. ◘Pend. 3:7
16 Exmeqning achchiqi kelse, tézla biliner;
Zérek kishi haqaretke sewr qilar, setchilikni ashkarilimas. ◼«...haqaretke sewr qilar, setchilikni ashkarilimas» — ibraniy tilida bu ikki ibare «ikki bisliq» bir söz bilenla ipadilen’gen.
17 Heqiqetni éytqan kishidin adalet biliner;
Yalghan guwahliq qilghuchidin aldamchiliq biliner. ◘Pend. 14:5
18 Bezlilerning yéniklik bilen éytqan gépi ademge sanjilghan qilichqa oxshar;
Biraq aqilanining tili derdke dermandur. ◘Zeb. 57:4; 59:7; Pend. 16:27
19 Rastchil menggü turghuzulidu;
Lewzi yalghan bolsa birdemliktur. ◼«rastchil» — ibraniy tilida «heqiqetning léwi». «lewzi yalghan bolsa birdemliktur.» — ibraniy tilida «yalghanchi til bolsa birdemliktur».
20 Yamanliqning koyida yürgüchining könglide hiyle saqlan’ghandur;
Amanliqni dewet qilghuchilar xushalliqqa chömer.
21 Heqqaniy ademning béshigha héch külpet chüshmes;
Qebihler balayi’qazagha chömüler.
22 Yalghan sözleydighanning lewliri Perwerdigargha yirginchliktur;
Lékin lewzide turghanlargha U apirin éytar.
23 Pemlik adem bilimini yoshurar;
Biraq exmeq nadanliqini jakarlar. ◘Pend. 13:16; 15:2
24 Tirishchan qol hoquq tutar;
Hurun qol alwan’gha tutular. ◘Pend. 10:4
25 Köngülning ghem-endishisi kishini mükcheyter;
Lékin méhribane bir söz kishini rohlandurar. ◘Pend. 15:13
26 Heqqaniy kishi öz dosti bilen birge yol izder;
Biraq yamanlarning yoli özlirini adashturar. ◼«Heqqaniy kishi öz dosti bilen birge yol izder» — bashqa xil terjimiliri: «Heqqaniy kishi öz dostining könglidikini tekshürer», «Heqqaniy kishi dost tutushta segek bolar» yaki «Heqqaniy kishi öz dostigha yol körsiter».
27 Hurun özi tutqan owni pishurup yéyelmes;
Biraq etiwarliq bayliqlar tirishchan’gha mensuptur. ◼«Biraq etiwarliq bayliqlar tirishchan’gha mensuptur» — bashqa birxil terjimisi: «Biraq tirishchan kishi öz teelluqatini etiwarlaydu».
28 Heqqaniyliqning yolida hayat tépilar;
Shu yolda ölüm körünmestur.

- Pend-nesihetler
- <
- 12
- >

◘12:3 Pend. 10:25

◘12:4 1Kor. 11:7

◼12:5 «... oy-pikri durus höküm chiqirar» — yaki: «...oy-pikri durustur».

◘12:6 Pend. 1:11,18; 11:9

◼12:7 «Yamanlar aghdurulup, yoqilar» — bashqa birxil terjimisi: «Yamanlar aghdurulghanda, yoqilar».

◘12:7 Zeb. 37:36-40; Pend. 11:21

◘12:9 Pend. 13:7

◘12:10 Qan. 25:4

◘12:11 Pend. 28:19

◼12:13 «Yaman adem öz aghzining gunahidin tutular» — yaki «Éghizdiki itaetsizliktin rezil tuzaq chiqar».

◘12:13 Pend. 10:14; 18:7

◘12:14 Pend. 13:2

◘12:15 Pend. 3:7

◼12:16 «...haqaretke sewr qilar, setchilikni ashkarilimas» — ibraniy tilida bu ikki ibare «ikki bisliq» bir söz bilenla ipadilen’gen.

◘12:17 Pend. 14:5

◘12:18 Zeb. 57:4; 59:7; Pend. 16:27

◼12:19 «rastchil» — ibraniy tilida «heqiqetning léwi». «lewzi yalghan bolsa birdemliktur.» — ibraniy tilida «yalghanchi til bolsa birdemliktur».

◘12:23 Pend. 13:16; 15:2

◘12:24 Pend. 10:4

◘12:25 Pend. 15:13

◼12:26 «Heqqaniy kishi öz dosti bilen birge yol izder» — bashqa xil terjimiliri: «Heqqaniy kishi öz dostining könglidikini tekshürer», «Heqqaniy kishi dost tutushta segek bolar» yaki «Heqqaniy kishi öz dostigha yol körsiter».

◼12:27 «Biraq etiwarliq bayliqlar tirishchan’gha mensuptur» — bashqa birxil terjimisi: «Biraq tirishchan kishi öz teelluqatini etiwarlaydu».

© 2010 Mukeddes Kalam - Uyghur Bible Translation Committee