- Yaritilish
- <
- 28
- >

28
1 Shuning bilen Ishaq Yaqupni chaqirip, uninggha bext-beriket tilep, uninggha jékilep: — Sen Qanaaniylarning qizliridin xotun alma; 2 belki qopup, Padan-Aramgha, anangning atisi Bétuelning öyige bérip, u yerdin anangning akisi Labanning qizliridin xotun alghin. ◘Hosh. 12:13. 3 Hemmige Qadir Tengri séni bext-beriketlep, awutup, sendin köp xelqlerni chiqirip köpeytkey, 4 Shundaqla Ibrahimning bext-berikitini sanga we séning bilen neslingge bergey; shundaq qilip sen hazir Musapir bolup turuwatqan yerni, yeni eslide Xuda Ibrahimgha bergen zéminni igileysen! — dédi. ◘Yar. 12:7; 13:15; 15:18; 24:7; 26:3; Qan. 34:4; Ros. 7:5.
5 Shuning bilen Ishaq Yaqupni yolgha saldi. U Padan-Aramgha, aramiy Bétuelning oghli, Yaqup bilen Esawning anisi Riwkahning akisi Labanning qéshigha qarap mangdi. ◼«aramiy» — yeni «suriyelik».
Esawning yene bir ayal élishi
6-7 Esaw Ishaqning Yaqupqa bext-beriket tilep, uni Padan-Aramgha shu yerdin xotun élishqa ewetkenlikini, shundaqla uninggha bext-beriket tilep, uninga jékilep: Sen Qanaaniylarning qizliridin xotun almighin, dégenlirini uqup, Yaqupningmu öz ata-anisigha itaet qilip, Padan-Aramgha ketkinini körginide, 8 Esaw: — qanaanylarning qizliri atam Ishaqning neziride yaman körünidiken, dep bilip yetti. 9 U Ismailning qéshigha bérip, hazirqi xotunlirining üstige Ibrahimning oghli Ismailning qizi, Nébayotning singlisi Mahalatni xotunluqqa aldi.
Yaqupning Beyt-Elde chüsh körüshi
10 Yaqup bolsa Beer-Shébadin chiqip, Haran terepke méngip, 11 bir yerge yétip kelgende, kün olturup ketkechke shu yerde qonmaqchi boldi. U shu yerdiki tashlardin birini élip, béshigha yastuq qilip qoyup, uxlighili yatti. ◼«tashlardin birini élip, béshigha yastuq qilip qoyup,,...» — yaki «tashlardin birini élip, uning béshigha qoyup...». 12 U bir chüsh kördi: — Mana, uchi asmanlargha taqishidighan bir pelempey yerde tikleklik turatti; Xudaning perishtiliri uningda chiqip-chüshüp turushatti. ◘Yuh. 1:52. 13 Mana, Perwerdigar uning üstide turatti. U: — «Men bolsam atang Ibrahimning Xudasi we Ishaqning Xudasi bolghan Perwerdigardurmen; Men sen yatqan bu zéminni séning bilen neslingge bérimen. ◼«Perwerdigar uning üstide turatti» — menisi belkim «Perwerdigar Yaqupning üstide turatti» ◘Yar. 35:1, 3; 48:3; Qan. 12:20; 19:8. 14 Nesling bolsa yerning topisidek köp bolup, sen meghrib bilen meshriqqe, shimal bilen jenubqa yéyilisen; sen we neslingning wasitisi bilen yer yüzidiki barliq aile-qebililer bext-beriket tapidu. ◘Yar. 12:3; 18:18; 22:18; 26:4. 15 Mana, Men sen bilen billidurmen, qeyerge barsang séni aman-ésen saqlap, bu zémin’gha séni qayturup kélimen; chünki sanga éytqan sözümni ada qilmay turup, séni tashlimaymen» — dédi.
16 Andin Yaqup oyghinip: — Berheq, Perwerdigar bu yerdidur, lékin men uni bilmeptimen, — dédi. 17 U qorqup kétip: Bu jay alamet dehshetlik bir jay iken! Bu Xudaning öyi bilen asmanning derwazisidin bashqa héch jay emestur, — dédi. ◼«asmanning derwazisi» — tekitleydighan ish mushu yerde «bu jay asmanning kirish yoli» dégenlik emes (bu menisi bar, elwette), belki qedimki sheherlerning muhim ishliri xeher derwazisida beja keltürülgenge oxshash, «bu jay» del asmanlarning muhim ishliri beja keltürülüwatqan jaydur.
18 Yaqup etisi seher qopup, béshining astigha qoyghan tashni élip, xatire tüwrük süpitide tiklep, üstige zeytun méyi quyup qoydi. ◼«Beyt-El» — «Xudaning öyi». ◘Yar. 31:13; 35:14. 19 U jayning ismini Beyt-El dep atidi; emma ilgiri u jayning éti Luz idi.
20 Andin Yaqup qesem bilen wede qilip: — Eger Xuda méning bilen bille bolup, bu sepirimde méni saqlap, yégili nan, kiygili kiyim bérip, 21 Men atamning öyige aman-ésen yénip barsam, undaqta Perwerdigar méning Xudayim bolidu; 22 Shuningdek men xatire tüwrük süpitide tiklep qoyghan bu tash Xudaning öyi bolidu; hem shundaqla sen manga béridighan barliq nersilerning ondin bir ülüshini sanga teqdim qilmay qalmaymen, — dédi.

- Yaritilish
- <
- 28
- >

◘28:2 Hosh. 12:13.

◘28:4 Yar. 12:7; 13:15; 15:18; 24:7; 26:3; Qan. 34:4; Ros. 7:5.

◼28:5 «aramiy» — yeni «suriyelik».

◼28:11 «tashlardin birini élip, béshigha yastuq qilip qoyup,,...» — yaki «tashlardin birini élip, uning béshigha qoyup...».

◘28:12 Yuh. 1:52.

◼28:13 «Perwerdigar uning üstide turatti» — menisi belkim «Perwerdigar Yaqupning üstide turatti»

◘28:13 Yar. 35:1, 3; 48:3; Qan. 12:20; 19:8.

◘28:14 Yar. 12:3; 18:18; 22:18; 26:4.

◼28:17 «asmanning derwazisi» — tekitleydighan ish mushu yerde «bu jay asmanning kirish yoli» dégenlik emes (bu menisi bar, elwette), belki qedimki sheherlerning muhim ishliri xeher derwazisida beja keltürülgenge oxshash, «bu jay» del asmanlarning muhim ishliri beja keltürülüwatqan jaydur.

◼28:18 «Beyt-El» — «Xudaning öyi».

◘28:18 Yar. 31:13; 35:14.

© 2010 Mukeddes Kalam - Uyghur Bible Translation Committee