- Qanun sherhi
- <
- 25
- >

25
Her türlük qanun-belgilimiler
1 Eger ikki kishi birnersini taliship qélip, höküm bérishni telep qilip sot aldigha kelse, undaqta soraqchilar dewagha höküm chiqirip heqdarni heq, gunahi bar ademni gunahkar dep jakarlisun. 2 Eger gunahkar adem derrige layiq bolsa, soraqchi uni özining aldida yerge yatquzup, uning qilghan gunahigha layiq sanap derrilisun. 3 Lékin peqet qiriq derrila urulsun; shuningdin ziyade urulmisun, köp urulsa shu qérindishing köz aldingda kemsitilgen bolidu. ◘2Kor. 11:24
4 Sen xaman tépiwatqan kalining aghzini boghmighin. ◘1Kor. 9:9; 1Tim. 5:18
5 Eger bir yerde turidighan qérindash aka-inilarning biri bala yüzi körmey ölüp ketse, ölgen kishining ayali yat bir kishige tegmisun; belki uning érining birtughqan qérindishi uning qéshigha kirip uni xotunluqqa élip, birtughqan qérindashliq burchini ada qilsun; ◘Mat. 22:24; Mar. 12:19; Luqa 20:28 6 ölgen qérindishining ismi Israildin öchürülmesliki üchün ayalning tunji balisigha uning ismi qoyulsun.
7 Lékin eger bu kishi yenggisini élishni xalimisa, yenggisi sheher derwazisidiki aqsaqallarning qéshigha bérip: «Érimning birtughqan qérindishi öz qérindishining ismini Israilda qaldurushqa unimidi; u men üchün birtughqan qérindashliq burchini ada qilishqa unimidi», dep éytsun. ◘Rut 4:7
8 Andin uning shehiridiki aqsaqallar uni chaqirtip uninggha nesihet qilsun; eger u: «Men uni xotunluqqa élishni xalimaymen», dep ching turuwalsa, 9 yenggisi aqsaqallarning köz aldida uning qéshigha bérip, uning putidin keshini saldurup, yüzige tükürüp: «Bir tughqan qérindishi üchün aile qurushqa unimighan kishige shundaq qilinsun!» dep jakarlisun. ◘Rut 4:5 10 Shu kishining nami Israilning ichide: «Keshi sélin’ghuchining öyi» dep atalsun.
11 Eger ikki adem bir-biri bilen urushup qalghinida birining ayali öz érige yardemliship érini urghuchining qolidin ajratmaqchi bolup, qolini uzitip urghuchining jan yérini tutuwalsa, 12 undaqta sen uninggha héch rehim qilmay qolini késiwet. ◼«sen uninggha héch rehim qilmay...» — ibraniy tilida «közüng uni héch ayimay...».
13 Séning xaltangda chong-kichik ikki xil taraza téshi bolmisun.
14 Öyüngde chong-kichik ikki xil efah saqlima. ◼«efah» — ashliq-danlarning ölchem birliki, texminen 20 yaki 27 litr.
15 Taraza téshing toptoghra, durus bolsun; efahingmu toptoghra, durus bolsun. Shundaq qilsang Perwerdigar Xudaying sanga béridighan zéminda ömrüng uzun bolidu. 16 Chünki kimki shundaq ishlar qilsa, kimki naheq ish qilsa, Xudaying Perwerdigarning aldida yirginchlik sanilidu. ◘Pend. 11:1
Amaleklerdin kélidighan xeterni yoqitish
17 Misirdin chiqip kéliwatqininglarda Amaleklerning silerge néme qilghinini ésinglarda tutunglar; ◘Mis. 17:8 18 ular Xudadin qorqmay, yolda silerge uchrap, siler hérip-charchap halinglar qalmighan chaghda, keyninglarda qalghan ajiz kishilerni urup yoqatmidimu? U Xudadin héch qorqmidi. 19 Shunga, Perwerdigar Xudaying mirasing bolsun dep sanga igileshke béridighan zéminda, Perwerdigar Xudaying etrapingdiki barliq düshmenliringdin amanliq berginide, Amaleklerning namini asmanning tégide eslenmigüdek derijide öchürüwet; bu ishni unutma.

- Qanun sherhi
- <
- 25
- >

◘25:3 2Kor. 11:24

◘25:4 1Kor. 9:9; 1Tim. 5:18

◘25:5 Mat. 22:24; Mar. 12:19; Luqa 20:28

◘25:7 Rut 4:7

◘25:9 Rut 4:5

◼25:12 «sen uninggha héch rehim qilmay...» — ibraniy tilida «közüng uni héch ayimay...».

◼25:14 «efah» — ashliq-danlarning ölchem birliki, texminen 20 yaki 27 litr.

◘25:16 Pend. 11:1

◘25:17 Mis. 17:8

© 2010 Mukeddes Kalam - Uyghur Bible Translation Committee